**Anholt Borgerforening**

**Bestyrelsesmøde d. 18/6 2023 kl. 16.00-18.00**

**Sted:** Biblioteket.

**Til stede:** Jakob Gede, Gitte Andersen, Karen Konge og Jakob Grell.

**Afbud:** Ulf Brøste, Birgitte Jeppesen, Bjarke Fonnesbech

**Referat:** Jakob Grell

1. **Skt. Hans:**

Borgerforeningen har ikke noget arrangement i år, da bålet er aflyst.

1. **Brandfare**

*(red: siden mødet er brandberedskabet ændret igen - dog er der jo permanent afbrændingsforbud på Anholt)*

Hvem gør hvad:

Jakob Grell henvender sig til Beredskabet (Morten) for at høre til situationen om brandfare, og om der skal gøres noget fra Borgerforeningens side i forhold til information med mere.

Jakob Gede: Kontakter Iben Wan i forhold til tilføjelse om brandfare i Færgemeddelelsen.

Karen undersøger muligheden for udsalg af lommeaskebægere for at undgå skodder i naturen. Taler desuden med Angela og Gitte og salg.

1. **Nyt om færgen og færgeudvalget**

Bolig til ny matros: der er ikke nogen ledig bolig blandt færgens boliger. Men muligheden for at leje noget privat undersøges. Jakob Gede konfererer om dette med Iben Wan. Færgeudvalgsmøde d. 31/8 på Anholt. Borgermøde fra 19-21. Borgerforeningen er vært og vil komme med nogle debatpunkter, som kan sætte gang i snakken. Færgeudvalg og færgeledelse vil være til stede. *Vi begynder at annoncere for mødet omkring d. 1/8.*

1. **Fiskernes fællessalg**

Birgitte har på vegne af Borgerforeningen tilbudt hjælp til ansøgning af midler til istandsættelse.

1. **Kommunens budget**

Ønsker fra Borgerforeningens side til kommunens budget. Birgitte henvender sig til Lene Bachmann i forhold til hvordan punkter/ønsker skal udfærdiges. Umiddelbare prioriteringer: Flere gadelamper til de mørke områder i byen, offentligt toilet med handicapfaciliteter

1. **Legepladsen på skolen**

Borgerforeningen deltager i processen omkring ansøgning af midler til legepladsen på skolen. Dels fordi det (i fritiden) er øens offentligt tilgængelige legeplads og dels fordi skolen ikke selv kan søge midler i fonde osv.

**Næste bestyrelsesmøde: 20/8 kl 16 på skolen**